* **Παρίσι – Disney - Μπρυζ 7 μέρες 18-24/12. Αεροπορικώς**

**1η Μέρα | Θεσσαλονίκη – Παρίσι – Πανοραμική ξενάγηση πόλης.**

Συγκέντρωση νωρίς το πρωί στο αεροδρόμιο για την απευθείας πτήση μας για το Παρίσι. Άφιξη και ξεκινάμε την πανοραμική μας ξενάγηση στην πόλη. Θα επισκεφθούμε την Παναγία των Παρισίων και το ιστορικό πανεπιστήμιο της Σορβόννης για να φθάσουμε στο Πάνθεον, σημείο ταφής των επιφανέστερων Γάλλων. Στη συνέχεια θα θαυμάσουμε τους κήπους και τα ανάκτορα του Λουξεμβούργου, όπου στεγάζεται η Γερουσία της Γαλλίας. Έπειτα, θα οδηγηθούμε στη γειτονιά Σεν Ζερμέν με τα δημοφιλή καφέ ντε Μαγκό και ντε Φλορ, αλλά και τον ναό του Αγίου Γερμανού. Στη συνέχεια, θα περάσουμε από το μουσείο Ορσέ, την πανέμορφη γέφυρα του Αλεξάνδρου Γ΄, το Μέγαρο των Απομάχων, τον τάφο του Ναπολέοντα Α ́ για να ολοκληρώσουμε την πορεία μας με το σήμα κατατεθέν της πόλης, τον Πύργο του Άιφελ. Συνεχίζοντας τη ξενάγησή μας, θα θαυμάσουμε την Πλατεία του Αστέρα, όπου κυριαρχεί η μεγαλύτερη σε όγκο Αψίδα θριάμβου στον κόσμο. Στην πλατεία Ομόνοιας θα δούμε το γαλλικό κοινοβούλιο, τον οβελίσκο του Λούξορ, τις μπαρόκ Φοντάνες του Μπερνίνι, τους κήπους του Κεραμικού και τον Πορτοκαλεώνα. Προσεγγίζοντας το εμπορικό κέντρο της πόλης, θα περάσουμε από τον ναό της Αγίας Μαγδαληνής και την Όπερα Γκαρνιέ, την Εθνική Ακαδημία της Μουσικής και την πλατεία Βαντόμ. Ελεύθερος χρόνος και στη συνέχεια τακτοποίηση στο ξενοδοχείο μας. Το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική Sacre Coeur (Ιερής Καρδιάς) με την καταπληκτική θέα, η πλατεία των υπ’ αίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Στη συνέχεια γνωρίσετε το Παρίσι από μια διαφορετική όψη, την μοναδική οπτική γωνία που μας προσφέρει μια κρουαζιέρα με τα ‘’bateaux mouches ‘’ στα φωτισμένα ιστορικά κτίρια του Παρισιού (κρουαζιέρα στο Σηκουάνα).

**2η Μέρα | Παρίσι – Λούβρο – Συνοικία Λε Μαραί.**

Πρωινό και στη συνέχεια θα επισκεφτούμε το πιο λαμπρό μουσείο του κόσμου, το ανάκτορο του Λούβρου που θα εντυπωσιαστείτε από την είσοδό του, την ογκώδη πυραμίδα από γυαλί που κατασκευάστηκε το 1989 με σκοπό του διάσημου αρχιτέκτονα Pei να εισχωρεί το φως του ήλιου μέχρι το υπόγειο. Στην ξενάγησή μας θα θαυμάσουμε παγκόσμια αριστουργήματα τέχνης, στο τμήμα αρχαιοτήτων ελληνικών και ρωμαϊκών, υπάρχουν πάνω από 300 ελληνικά αρχαία έργα τέχνης, εκεί σε προνομιακή θέση στην κορυφή μιας σκάλας θα θαυμάσουμε την Νίκη της Σαμοθράκης, στη συνέχεια την Αφροδίτη της Μήλου, τον «Ηρακλή και ο ταύρος της Κρήτης» (από το ναό του Δία στην Ολυμπία), τις Εργαστίνες και την Κενταυρομαχία (τμήματα του Παρθενώνα). Τα δύο περίφημα γλυπτά του Μιχαήλ Αγγελου «Ο Θνήσκων» και «Ο Επαναστατημένος» Σκλάβος. Επίσης θα δούμε από κοντά την αινιγματική Τζοκόντα του Λεονάρντο Ντα Βίντσι, το πρώτο έργο τέχνης μου μπήκε στα ανάκτορα τον 16ο αιώνα και σήμερα ο ακριβότερος πίνακας του κόσμου, καθώς και τον πίνακα «Η Σχεδία της Μέδουσας» του Ζαν Λουι Τεοντόρ και τον υπέροχο πίνακα «Η στέψη του Ναπολέοντα και της Ιωσηφίνας» του Νταβίντ και πολλούς ακόμη πολύτιμους πίνακες Ιταλικής, Γαλλικής και Φλαμανδικής σχολής κα. Στη συνέχεια θα αναχωρήσουμε για την “Παριζιανικη'' προαιρετική περιπατητική βόλτα από την πλατεία της Βαστίλης δια μέσω του Marais ,στην γειτονιά του Pombidou και του κεντρικού δημαρχίου του Παρισιού . Η συνοικία Marais και είναι γνωστή και ως SoMa (Νότιο Marais). Είναι γεμάτη μοντέρνες μπουτίκ, γκαλερί και γκ μπαρ. Η περιοχή, που άλλοτε αποτελούσε την εβραϊκή συνοικία, εξακολουθεί να είναι γεμάτη με εστιατόρια κοσέρ. Ελεύθερος χρόνος.

**3η Μέρα | Παρίσι – Disney**

Πρωινό και αναχώρηση προαιρετικά για τη μαγική Disneyland. Εδώ θα ζήσετε σαν παιδιά στη χώρα του παραμυθιού μαζί με τους ήρωες του Walt Disney, δοκιμάστε μία “πτήση στο διάστημα” με το γνωστό Star Tour, δείτε τον Πήτερ Πάν, τον Πινόκιο, την Χιονάτη, τον Mικυ Μαους και τον Ντοναλντ με τις παρέες τους, τον πύργο της Ωραίας Κοιμωμένης, τον Μικρόκοσμο, την περιπέτεια στην Άγρια Δύση, με τα ποταμόπλοια, περπατήστε στα βήματα του Ιντιάνα Τζόουνς, το νησί των πειρατών, το Βουνό των Κεραυνών, ανεβείτε στα περίφημα Carousel και απολαύστε τις βόλτες σας στην Main Street με τα πολλά καταστήματα. Αργά το απόγευμα μη χάσετε το μοναδικό σόου βεγγαλικών Dreams: Η μαγεία της ημέρας ολοκληρώνεται με ένα σόου που λαμβάνει χώρα στο κεντρικό παλάτι της Ωραίας Κοιμωμένης, το οποίο κυριολεκτικά θα σας θαμπώσει. Το εκθαμβωτικό θέαμα αφήνει τους μεγάλους με το στόμα ανοιχτό, ενώ τα πιτσιρίκια δεν μπορούν να συγκρατήσουν τον ενθουσιασμό τους, χοροπηδούν, χτυπούν παλαμάκια και γελούν συγκλονισμένα ! Αργά το απόγευμα θα επιστρέψουμε στο Παρίσι.

**4η Μέρα | Παρίσι – Ημερήσια εκδρομή στη Νορμανδία.**

Πρωινό και αναχώρηση για την προαιρετική εκδρομή στην υπέροχη Νορμανδία. Πρώτος μας σταθμός η παραμυθένια Ντωβίλ, παλιό αριστοκρατικό θέρετρο όπου σώζονται εξαίσια σπίτια. Περπατήστε στα γραφικά σοκάκια της πόλης και απολαύστε την μεσαιωνική ατμόσφαιρα. Επόμενη στάση στο γραφικό ψαροχώρι Τρουβίλ με τα παλιρροιακά φαινόμενα. Συνεχίζοντας το σημερινό μας οδοιπορικό φθάνουμε στην πανέμορφη Ονφλέρ. Χρόνος ελεύθερος για να απολαύσετε τις ομορφιές της Γαλλικής υπαίθρου. Αργά το απόγευμα θα επιστρέψουμε στο Παρίσι. Για το βράδυ, σας προτείνουμε να παρακολουθήσετε (προαιρετικά) ένα φαντασμαγορικό υπερθέαμα σε κάποιο από τα πολύ γνωστά καμπαρέ του Παρισιού Λίντο ή Μουλέν Ρουζ.

**5η Μέρα | Παρίσι – Μπρυζ.**

Πρωινό και στη συνέχεια θα αναχωρήσουμε προαιρετικά για τη μεγαλύτερη πόλη της επαρχίας της Δυτικής Φλάνδρας του Βελγίου το Μπρυζ. Άφιξη και θα επισκεφτούμε τα κυριότερα αξιοθέατα της πόλης όπως την πλατεία Burg με το Δημαρχείο, τον ναό της Παναγίας της οποίας το τούβλινο κωδωνοστάσιο φθάνει σε ύψος τα 122,3 μ., γεγονός που το κάνει ένα από τα ψηλότερα κτίσματα από τούβλα στον κόσμο. Στην συνέχεια θα επισκεφτούμε την Βασιλική του Ιερού Αίματος (Heilig-Bloedbasiliek). Το λείψανο του Ιερού Αίματος που ήλθε στην πόλη μετά τη Δεύτερη Σταυροφορία από τον Τιερί της Αλσατίας (Thierry d' Alsace) περιφέρεται κάθε χρόνο στους δρόμους της πόλης. Περισσότεροι από 1.600 κατοίκους λαμβάνουν μέρος σε αυτή την περιφορά, που έχει μήκος διαδρομής ένα περίπου μίλι, πολλοί από αυτούς ντυμένοι ως ιππότες ή σταυροφόροι της εποχής. Συνεχίζουμε για την πλατεία αγοράς τη Mark που είναι και το ιστορικό κέντρο της πόλης. Θα έχουμε ελεύθερο χρόνο και στη συνέχεια θα επιστρέψουμε στο Παρίσι.

**6η Μέρα | Παρίσι – Επίσκεψη στις Βερσαλλίες – Φονταινεμπλώ.**

Πρωινό και για σήμερα προτείνουμε να αφιερώσετε τη μέρα σας, σε έναν από τους πιο δημοφιλείς προορισμούς του Παρισιού κι όχι άδικα. Το Ανάκτορο και το Πάρκο των Βερσαλλιών -που χτίστηκαν κατόπιν εντολής του Λουδοβίκου του 13ου– όχι μόνο ανήκουν ανάμεσα στα Μνημεία Παγκόσμιας Πολιτιστικής Κληρονομιάς της UNESCO, αλλά αποτελούν ένα από τα πιο σπουδαία ανάκτορα του κόσμου, σύμβολο της πιο εντυπωσιακής μορφής που πήρε ποτέ η λέξη πολυτέλεια. Το ανάκτορο έκτασης 63.154 τ.μ. περιλαμβάνει 700 δωμάτια και περισσότερα από 10.000 έργα τέχνης, ενώ οι περίφημοι Κήποι των Βερσαλλιών είναι ένα μοναδικό θαύμα κηπουρικής αρχιτεκτονικής που θα σας συναρπάσει. Στη συνέχεια θα επισκεφτούμε το κάστρο Φονταινεμπλώ που είναι εισηγμένο στην UNESCO ήταν μια κατοικία των ηγεμόνων της Γαλλίας για οκτώ αιώνες. Ο αρχικός μεσαιωνικός πύργος (που χρονολογείται στον 12ο αιώνα) ξαναχτίστηκε σχεδόν πλήρως όταν ο Φρανσουά Α 'διέταξε ανακαινίσεις το 1528. Με 1.500 δωμάτια, το Château de Fontainebleau είναι ένα από τα καλύτερα μέρη στη Γαλλία για να δείτε ένα πλήρως επιπλωμένο κάστρο. Τα πολυτελή Appartements Royaux (Royal Apartments) του Château de Fontainebleau αποκαλύπτουν την επίδραση διαφόρων βασιλέων. Το Boudoir de la Reine , πλούσιο στολισμένο με νεοκλασική τέχνη και επιχρυσωμένο πάνελ, αποκαλύπτει την εκλεπτυσμένη γεύση της Marie-Antoinette.

**7η Μέρα | Παρίσι – Πτήση επιστροφής.**

Πρωινό και αναχώρηση για το αεροδρόμιο για την πτήση επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Παρίσι – Disney - Μπρυζ 7 μέρες** | | | | **Αναχώρηση: 18/12 - Πακέτο εκδρομής** | | |
| **Ξενοδοχείο** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Ibis Berthier | 3\* | Πρωινό | Early booking τιμή (πρώτες 20 θέσεις): 425€ Κανονική τιμή: 455€ | Early booking τιμή (πρώτες 20 θέσεις): 199€ Κανονική τιμή: 219 | 220€ | Πτήσεις με Ryanair & Aegean Airlines (18/12): Ryanair: Θεσσαλονίκη - Παρίσι (Μποβέ): 06:00 - 08:00 (24/12): Charter πτήση με Aegean: Παρίσι - Θεσσαλονίκη: 12:30-15:30 |
|
|
| **Στη τιμή περιλαμβάνονται:** Αεροπορικά εισιτήρια μετ'επιστροφής με Ryanair. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Έξι (6) διανυκτερεύσεις στο ξενοδοχείο όπως αναγράφεται στον τιμοκατάλογο μας. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.  **Δεν περιλαμβάνονται:** Φόροι αεροδρομίων, επίναυλοι καυσίμων και ΦΠΑ:165€. Δημοτικοί φόροι. Προαιρετικό By night & κρουαζιέρα στον Σηκουάνα: Τιμή συμμετοχής: 40€ κατά άτομο (Περιλαμβάνει το εισιτήριο για την κρουαζιέρα, τις μεταφορές και την ξενάγηση στο By night (Ελάχιστη συμμετοχή 20 άτομα). Μεταφορά - Εισιτήριο εισόδου – Ξενάγηση και ακουστικά στο Λούβρο: 45€. Συμμετοχή στην προαιρετική ημερήσια εκδρομή στη Μπρυζ: Ενήλικας: 85€ & το παιδί 2-12 ετών: 60€. Προαιρετιική εκδρομή στην Νορμανδία: Ενήλικας: 60€ και παιδιά 2-12 ετών: 40€. Επίσκεψη στην Disney: Τιμή συμμετοχής: 120€ (Περιλαμβάνει μεταφορά και είσοδο στο πάρκο της Disney) – Ελάχιστη συμμετοχή 20 άτομα. Ότι αναφέρεται ως προαιρετικό ή προτεινόμενο στο αναλυτικό πρόγραμμα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|